สวัสดีคะ คุณ หนูกำลังกลุ้มใจคะ เพราะประจำเดือนของหนูมีสีคล้ำ และมาน้อย ไม่มีอาการปวดท้องเลย เป็นมาได้ระยะเวลานึงแล้วคะ เวลาเป็นเลือดก็จะเป็นเหมือนเมือกบ้าง เป็นลิ่มเหมือนเลือดแห้งบ้าง ไม่ค่อยเห็นเป็นสีแดงเลยคะ ไม่ทราบว่าอาการนี้อันตรายมากมั่ยคะ
สวัสดีค่ะ ประจำเดือนที่ปกติจะมีระยะห่างระหว่างรอบเดือนประมาณ 21-35 วัน (หรือ 45 วัน) และจะมีเลือดออกนาน 2-7 วัน โดยมีปริมาณเลือดประจำเดือนประมาณ 20-80 มิลลิลิตร ซึ่งจะเห็นเป็นสีโทนแดงดังนั้น หากมีเลือดประจำเดือนมาเพียง 1-2 วัน และมีปริมาณน้อยจนมีสีออกน้ำตาล อาจเกิดได้จากสาเหตุต่างๆ เช่น1. มีความเครียด ทำงานหนัก ออกกำลังกายมากไป พักผ่อนน้อย2. น้ำหนักตัวน้อย หรือน้ำหนักตัวลดลงรวดเร็ว3. มีการอักเสบของมดลูก ทำให้โพรงมดลูกมีพังผืดเกิดขึ้น4. มีภาวะโลหิตจาง5. มีภาวะไทรอยด์ฮอร์โมนเป็นพิษ6. การใช้ฮอร์โมนคุมกำเนิด เช่น ยาเม็ดคุมกำเนิด ยาฉีดคุมกำเนิด7. อาจเป็นกรรมพันธ์ุได้ หากแม่หรือยาย มีปริมาณประจำเดือนมาน้อย ก็อาจมีผลทำให้ประจำเดือนมาน้อยได้เช่นกันหากไม่ได้เกิดจากการใช้ยาฮอร์โมนใดๆ แต่ยังคงมีประจำเดือนมา เพียง 1-2 วันในแต่ละรอบ และมีปริมาณน้อย ก็ควรไปพบแพทย์เพื่อตรวจหาสาเหตุค่ะ